ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea prelungirii contractului de comodat încheiat între Comuna Valea Ierii și  Ocolul Silvic Muntele Mare SRL

Consiliul Local al comunei Valea Ierii, întrunit în ședința ordinară din data de 24 octombrie 2024,

Văzând referatul nr.6063/17.10.2024, întocmit de viceprimarul comunei Valea Ierii precum și raportul nr.6064/17.10.2024, întocmit de doamna Farcaș Adriana -inspector de specialitate,

Luând cunoștință de contractul de comodat nr.3473/19.11.2020, actul adițional nr.1 la contractul de comodat, precum și cererea nr.2788/18.10.2024 a Ocolului Silvic Muntele Mare SRL,

Ținând cont de:

- Hotărârea Guvernului nr. 497/2020 pentru aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi a celor privind provenienţa şi circulaţia materialelor lemnoase destinate consumului propriu al proprietarului şi a unor măsuri de aplicare a prevederilor Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor care revin operatorilor care introduc pe piaţă lemn şi produse din lemn;

- Ordinul nr. 118/2021 pentru aprobarea Metodologiei privind organizarea şi funcţionarea aplicaţiilor SUMAL 2.0, obligaţiile utilizatorilor SUMAL 2.0, structura şi modalitatea de transmitere a informaţiilor standardizate şi costurile serviciilor de emitere a avizelor de însoţire pentru situaţiile prevăzute la art. 11 din Normele referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi cele privind provenienţa şi circulaţia materialelor lemnoase destinate consumului propriu al proprietarului şi unele măsuri de aplicare a prevederilor Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor care revin operatorilor care introduc pe piaţă lemn şi produse din lemn, aprobate prin Hotărârea Guvernului nr. 497/2020;

- Hotărârea Consiliului Local Valea Ierii nr.44/19.11.2020 privind aprobarea înființării unui depozit permanent pentru material lemnos pe un teren în comuna Valea Ierii, satul Valea Ierii, nr.50 și aprobarea folosinței gratuite a acestui teren de către Ocolul Silvic Muntele Mare SRL,

- Hotărârea Consiliului Local Valea Ierii nr.65/27.10.2022 privind aprobarea prelungirii contractului de comodat încheiat între comuna Valea Ierii, satul Valea Ierii, nr.50 și Ocolul Silvic Muntele Mare SRL,

În conformitate cu prevederile art.129, alin.(2), lit.c), alin.(6), lit.a) și art.349 din O.U.G.nr.57/2019, privind Codul administrativ, cu modificările și completările ulterioare,

În temeiul art.196, alin.(1), lit.a) din O.U.G.nr.57/2019, cu modificările și completările ulterioare, privind Codul administrativ,

**Consiliul Local al comunei Valea Ierii adoptă prezenta hotărâre:**

**Art.1.** (1) Se aprobă prelungirea contractului de comodat nr.3473/19.11.2020 pe o perioadă de 2 ani de la data semnării actului adițional.

(2) În actul adițional la contract se va menționa obligatoriu mențiunea încetării de drept a contractului, în cazul începerii implementării proiectului de construire Cămin cultural.

(3) Toate celelalte prevederi ale contractului rămân neschimbate.

**Art.2.** Prezenta hotărâre va fi afişată şi publicată pentru aducerea ei la cunoştinţă publică şi va fi comunicată în termen legal Instituţiei Prefectului – Judeţul Cluj , Primarului Comunei Valea Ierii și Ocolului Silvic Muntele Mare SRL.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.71 din 24.10.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*